FI Euroopan unionin virallinen lehti L 314/39

KOMISSION PÄÄTÖS,

tehty 14 päivänä marraskuuta 2006,

tiettyjen tuotantoeläintilojen tarkastusten aikana kerättäviä tietoja koskevista vähimmäisvaatimuksista

(tiedoksiannettu numerolla K(2006) 5384)

(ETA:n kannalta merkityksellinen teksti)

(2006/778/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon vasikoiden suojelun vähimmäisvaatimuksista 19 päivänä marraskuuta 1991 annetun neuvoston direktiivin 91/629/ETY (1) ja erityisesti sen 7 artiklan 2 kohdan,

ottaa huomioon sikojen suojelun vähimmäisvaatimuksista 19 päivänä marraskuuta 1991 annetun neuvoston direktiivin 91/630/ETY (2) ja erityisesti sen 7 artiklan 2 kohdan,

ottaa huomioon tuotantoeläinten suojelusta 20 päivänä heinäkuuta 1998 annetun neuvoston direktiivin 98/58/EY (3) ja erityisesti sen 6 artiklan 3 kohdan,

ottaa huomioon munivien kanojen suojelun vähimmäisvaatimuksista 19 päivänä heinäkuuta 1999 annetun neuvoston direktiivin 1999/74/EY (4) ja erityisesti sen 8 artiklan 3 kohdan,

sekä katsoo seuraavaa:

(1) Direktiivissä 91/629/ETY säädetään kasvatukseen ja lihotukseen tarkoitettujen vasikoiden suojelua koskevista vähimmäisvaatimuksista. Sen mukaan jäsenvaltioiden on varmistettava, että toimivaltaisen viranomaisen vastuulla tehdään tarkastuksia direktiivin noudattamisen varmistamiseksi.

(2) Direktiivissä 91/630/ETY säädetään kasvatukseen ja lihotukseen tarkoitettujen sikojen suojelua koskevista vähimmäisvaatimuksista. Sen mukaan jäsenvaltioiden on varmistettava, että toimivaltaisen viranomaisen vastuulla tehdään tarkastuksia direktiivin noudattamisen varmistamiseksi.

(3) Direktiivissä 98/58/EY säädetään jalostus- tai tuotantoeläinten suojelua koskevista vähimmäisvaatimuksista. Sen mukaan jäsenvaltioiden on varmistettava, että toimivaltaiset viranomaiset tekevät tarkastuksia direktiivin säännösten noudattamisen varmistamiseksi, ja jäsenvaltioiden on toimitettava komissiolle selvitykset tarkastuksista.

(4) Tuotantoeläintilojen tarkastamista koskevista vähimmäisvaatimuksista 17 päivänä joulukuuta 1999 tehdyssä komission päätöksessä 2000/50/EY (5) säädetään, että selvitysten, jotka jäsenvaltioiden on toimitettava komissiolle direktiivin 98/58/EY mukaisesti, on katettava vasikat, siat ja munivat kanat. Siinä myös täsmennetään tiedot, jotka jäsenvaltioiden on toimitettava kustakin eläinlajista ja -ryhmästä.

(5) Jäsenvaltioissa tehtyjen tuotantoeläintarkastusten olisi katettava erityissäädöksissä, kuten vasikoita, sikoja ja munivia kanoja koskevissa säädöksissä, annettujen vaatimusten lisäksi myös direktiivissä 98/58/EY säädetyt yleistä hyvinvointia koskevat vaatimukset. Jäsenvaltioiden raportointivelvollisuuteen komissiolle olisi näin ollen sisällyttävä yhteisön lainsäädännön sekä yleiset että erityiset vaatimukset.

(6) Jäsenvaltioissa tehtyjen tuotantoeläintarkastusten olisi katettava myös kaikki muut tuotantoeläimet, jotka kuuluvat direktiivin 98/58/EY soveltamisalaan. Jäsenvaltioiden raportointivelvollisuutta komissiolle olisi näin ollen laajennettava vastaavasti.

(7) Direktiivissä 1999/74/EY säädetään munivien kanojen suojelua koskevista vähimmäisvaatimuksista. Sen mukaan jäsenvaltioiden on varmistettava, että toimivaltaiset viranomaiset tekevät tarkastuksia direktiivin noudattamisen varmistamiseksi.

(8) Direktiiveistä 91/629/ETY, 91/630/ETY, 98/58/EY ja 1999/74/EY saadut kokemukset osoittavat, että jäsenvaltioiden välillä on eroavaisuuksia toimivaltaisten viranomaisten kyseisten direktiivien mukaisesti tekemien tarkastusten suunnittelussa, suorittamisessa ja rekisteröinnissä sekä niistä raportoinnissa.

(9) Tietojen keruu eläinten hyvinvointia koskevista tarkastuksista on tärkeää, jotta voidaan arvioida alaa koskevan yhteisön politiikan vaikutukset. Lisäksi on tärkeää, että eläinten hyvinvointia koskevia sääntöjä sovelletaan yhdenmukaisesti, erityisesti siksi, että säännöt saattava vaikuttaa kilpailukykyyn joillakin maataloustoiminnan aloilla. Sen vuoksi on tarpeen päivittää tuotantoeläintilojen tarkastuksia koskevia vähimmäisvaatimuksia.

(10) Rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (6) V osastossa säädetään valvontasuunnitelmista, vuosiraportit mukaan lukien. Päätöksen 2000/50/EY mukaiset jäsenvaltioiden nykyiset raportointivaatimukset olisi mukautettava kyseisen asetuksen mukaisiksi etenkin komissiolle suoritettavan raportoinnin tiheyden ja määräaikojen osalta.

(11) Tuotantomenetelmät vaikuttavat eläinten hyvinvoinnin edellytyksiin. Sen vuoksi ne ovat hyödyllinen perusta tiedonkeruuta varten. Munivien kanojen tapauksessa olisi viitattava erityisesti tietyistä munien kaupan pitämisen vaatimuksista annetun neuvoston asetuksen (ETY) N:o 1907/90 soveltamista koskevista yksityiskohtaisista säännöistä 23 päivänä joulukuuta 2003 annettuun komission asetukseen (EY) N:o 2295/2003 (7).

(12) Nykyinen jäsenvaltioilta saatavien tietojen keruu- ja analysointijärjestelmä aiheuttaa hallinnollisen rasitteen sekä komissiolle että jäsenvaltioille. Se myös lisää tietojen muuttumisen riskiä. Sen vuoksi olisi tehtävä toteutettavuustutkimus ajantasaisesta yhteisön tasoisesta tietojärjestelmästä, jotta parannettaisiin ja helpotettaisiin vaadittujen tietojen keruuta ja analysointia.

(13) Sen vuoksi päätös 2000/50/EY olisi kumottava ja korvattava tällä päätöksellä.

(14) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Kohde

Tässä päätöksessä annetaan säännöt seuraavien toimien yhdenmukaistamisesta:

a) tietojen keruu, jonka toimivaltaiset viranomaiset tekevät direktiivien 91/629/ETY, 91/630/ETY, 98/58/EY ja 1999/74/EY mukaisten tarkastusten aikana, ja

b) näiden tietojen raportointi komissiolle.

2 artikla

Määritelmät

Tässä päätöksessä sovelletaan 1 artiklan a kohdassa tarkoitettujen direktiivien määritelmiä.

Lisäksi käytetään seuraavia määritelmiä:

a) ’tarkastuksella’ tarkoitetaan tarkastusta, jonka toimivaltainen viranomainen suorittaa tuotantotilalla, jolla eläimiä pidetään tarkastuksen aikana, jonkin 1 artiklan a kohdassa tarkoitetun direktiivin mukaisesti

b) ’säännösten noudattamatta jättämisellä’ tavkoitetaan jonkin 1 artiklan a kohdassa tarkoitetun direktiivin noudattamatta jättämistä, i) jonka toimivaltainen viranomainen havaitsee tarkastuksen aikana ii) josta kyseinen viranomainen ilmoittaa kyseisellä tuotantotilalla pidettävien eläinten omistajalle tai pitäjälle virallisella asiakirjalla.

3 artikla

Kunkin tarkastuksen aikana kerättävät ja kirjattavat tiedot

Toimivaltaisen viranomaisen on kerättävä ja kirjattava kirjallisesti tai sähköisesti kunkin tarkastuksen aikana seuraavat tiedot:

a) päivämäärä ja tuotantotilan tunnistetiedot

b) tuotantomenetelmien luokat ja niitä vastaavat yhteisön lainsäädännön säännökset, jotka on lueteltu liitteessä I

c) säännösten noudattamatta jättämisen luokat ja niitä vastaavat yhteisön lainsäädännön säännökset, jotka on lueteltu liitteessä II

d) säännösten noudattamatta jättämisen hallinnolliset luokat ja toimivaltaisen viranomaisen toteuttamat toimet, joihin on viitattu liitteessä III.

4 artikla

Direktiivin 91/629/ETY mukaisesti tehtyihin tarkastuksiin liittyvää varmennusta ja kirjaamista koskevat vähimmäisvaatimukset

Kunkin direktiivin 91/629/ETY mukaisesti tehdyn tarkastuksen aikana toimivaltaisen viranomaisen on tarkistettava ainakin viisi tämän päätöksen liitteessä II olevassa I luvussa tarkoitettua luokkaa ja niitä vastaavat direktiivin 91/629/ETY säännökset, jotka on lueteltu kyseisessä luvussa. Toimivaltaisen viranomaisen on kirjattava havaittu säännösten noudattamatta jättäminen.

5 artikla

Direktiivin 91/630/ETY mukaisesti tehtyihin tarkastuksiin liittyvää varmennusta ja kirjaamista koskevat vähimmäisvaatimukset

Kunkin direktiivin 91/630/ETY mukaisesti tehdyn tarkastuksen aikana toimivaltaisen viranomaisen on tarkistettava ainakin neljä tämän päätöksen liitteessä II olevassa II luvussa tarkoitettua luokkaa ja niitä vastaavat direktiivin 91/630/ETY säännökset, jotka on lueteltu kyseisessä luvussa. Toimivaltaisen viranomaisen on kirjattava havaittu säännösten noudattamatta jättäminen.

6 artikla

Direktiivin 98/58/EY mukaisesti tehtyihin tarkastuksiin liittyvää varmennusta ja kirjaamista koskevat vähimmäisvaatimukset

Kunkin direktiivin 98/58/EY mukaisesti tehdyn tarkastuksen aikana toimivaltaisen viranomaisen on tarkistettava ainakin viisi tämän päätöksen liitteessä II olevassa III luvussa tarkoitettua luokkaa ja niitä vastaavat direktiivin 98/58/EY säännökset, jotka on lueteltu kyseisessä luvussa. Toimivaltaisen viranomaisen on kirjattava havaittu säännösten noudattamatta jättäminen.

7 artikla

Direktiivin 1999/74/EY mukaisesti tehtyihin tarkastuksiin liittyvää varmennusta ja kirjaamista koskevat vähimmäisvaatimukset

Kunkin direktiivin 1999/74/EY mukaisesti tehdyn tarkastuksen aikana toimivaltaisen viranomaisen on tarkistettava ainakin kolme tämän päätöksen liitteessä II olevassa IV luvussa tarkoitettua luokkaa ja niitä vastaavat direktiivin 1999/74/EY säännökset, jotka on lueteltu kyseisessä luvussa. Toimivaltaisen viranomaisen on kirjattava havaittu säännösten noudattamatta jättäminen.

8 artikla

Raportit

1. Jäsenvaltioiden on toimitettava komissiolle 30 päivään kesäkuuta 2009 mennessä ja sen jälkeen joka vuosi 30 päivään kesäkuuta mennessä sähköisesti kertomus, joka koskee edeltävän kalenterivuoden kuluessa tehtyjen tarkastusten aikana tämän päätöksen mukaisesti kerättyjä ja kirjattuja tietoja.

2. Edellä olevassa 1 kohdassa säädetyssä kertomuksessa on

a) oltava liitteessä IV tarkoitetut tiedot

b) oltava mukana analyysi vakavimmista säännösten noudattamatta jättämisen havainnoista sekä kansallinen toimintasuunnitelma niiden estämiseksi tai vähentämiseksi tulevina vuosina.

9 artikla

Kumoaminen

Kumotaan päätös 2000/50/EY.

10 artikla

Soveltaminen

Tätä päätöstä sovelletaan 1 päivästä tammikuuta 2008.

11 artikla

Osoitus

Tämä päätös on osoitettu kaikille jäsenvaltioille.

Tehty Brysselissä 14 päivänä marraskuuta 2006. Komission puolesta Markos KYPRIANOU Komission jäsen

(1) EYVL L 340, 11.12.1991, s. 28. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).

(2) EYVL L 340, 11.12.1991, s. 33. Direktiivi sellaisena kuin se on viimeksi muutettuna asetuksella (EY) N:o 806/2003.

(3) EYVL L 221, 8.8.1998, s. 23. Direktiivi sellaisena kuin se on muutettuna asetuksella (EY) N:o 806/2003.

(4) EYVL L 203, 3.8.1999, s. 53. Direktiivi sellaisena kuin se on muutettuna asetuksella (EY) N:o 806/2003.

(5) EYVL L 19, 25.1.2000, s. 51. Päätös sellaisena kuin se on viimeksi muutettuna vuoden 2003 liittymisasiakirjalla.

(6) EUVL L 165, 30.4.2004, s. 1; oikaistu EUVL:ssä L 191, 28.5.2004, s. 1. Asetus sellaisena kuin se on muutettuna komission asetuksella (EY) N:o 776/2006 (EUVL L 136, 24.5.2006, s. 3).

(7) EUVL L 340, 24.12.2003, s. 16. Asetus sellaisena kuin se on viimeksi muutettuna asetuksella (EY) N:o 89/2006 (EUVL L 15, 20.1.2006, s. 30).

LIITE I Päätöksen 3 artiklan b alakohdassa tarkoitettu TUOTANTOMENETELMIEN LUOKAT Muniviin kanoihin sovellettavat tuotantomenetelmien luokat ja niitä vastaavat säännökset direktiivissä 1999/74/EY ja asetuksessa (EY) N:o 2295/2003 Tuotantomenetelmien luokat Vastaava yhteisön lainsäädäntö Ulkokanat Asetuksen (EY) N:o 2295/2003 liite III Lattiakanat Asetuksen (EY) N:o 2295/2003 liite III Varustellut häkit Direktiivin 1999/74/EY 6 artikla Varustelemattomat häkit Direktiivin 1999/74/EY 5 artikla

LIITE II Direktiivin 3 artiklan c alakohdassa sekä 4, 5 ja 6 artiklassa tarkoitettu I LUKU Vasikoihin sovellettavat säännösten noudattamatta jättämisen luokat ja niitä vastaavat säännökset direktiivissä 91/629/ETY Säännösten noudattamatta jättämisen luokat Vastaavat säännökset direktiivissä 91/629/ETY Tarkastukset Liitteessä oleva 6 kohta Liikkumavapaus Liitteessä oleva 7 ja 8 kohta Tilaa koskevat vaatimukset 3 artikla Rakennukset ja eläinsuojat Liitteessä oleva 1, 2, 3, 9, 14 ja 10 kohta Vähimmäisvalaistus Liitteessä oleva 5 kohta Automaattiset ja mekaaniset laitteet Liitteessä oleva 4 kohta Ravinto, vesi ja muut aineet Liitteessä oleva 12, 13 ja 15 kohta Hemoglobiinitaso Liitteessä oleva 11 kohta Kuitupitoinen rehu Liitteessä oleva 11 kohta II LUKU Sikoihin sovellettavat säännösten noudattamatta jättämisen luokat ja niitä vastaavat säännökset direktiivissä 91/630/ETY Säännösten noudattamatta jättämisen luokat Vastaavat säännökset direktiivissä 91/630/ETY Henkilöstö 5 a artikla Tarkastukset 3 artiklan 8 kohta Liitteessä olevan II luvun B jakson 2 kohta Liitteessä olevan II luvun C jakson 3 kohta Liitteessä olevan II luvun D jakso Liikkumavapaus 3 artiklan 3 kohta Liitteessä olevan II luvun B jakson 1, 4 ja 5 kohta Liitteessä olevan II luvun C jakson 1 ja 2 kohta Tilaa koskevat vaatimukset 3 artiklan 1 kohta ja 3 artiklan 4 kohta Rakennukset ja eläinsuojat Liitteessä olevan I luvun 1, 2 ja 3 kohta Vähimmäisvalaistus Liitteessä olevan I luvun 2 kohta Lattiapinta 3 artiklan 2 kohta Liitteessä olevan I luvun 5 kohta Liitteessä olevan II luvun A jakso Koskettelumateriaali 3 artiklan 5 kohta Liitteessä olevan I luvun 4 kohta Liitteessä olevan II luvun B jakson 3 kohta Ravinto, vesi ja muut aineet 3 artiklan 6 kohta Liitteessä olevan I luvun 6 ja 7 kohta Kuitupitoinen rehu 3 artiklan 7 kohta Typistykset Liitteessä olevan I luvun 8 kohta Kasvatusmenetelmät Liitteessä olevan II luvun C jakson 3 kohta III LUKU Kaikkiin tuotantotiloihin sovellettavat säännösten noudattamatta jättämisen luokat ja vastaavat säännökset direktiivin 98/58/EY liitteessä Säännösten noudattamatta jättämisen luokat Vastaavat kohdat direktiivin 98/58/EY liitteessä Henkilöstö 1 kohta Tarkastukset 2, 3 ja 4 kohta Tietojen kirjaaminen 5 ja 6 kohta Liikkumavapaus 7 kohta Rakennukset ja eläinsuojat 8–12 kohta Automaattiset ja mekaaniset laitteet 13 kohta Ravinto, vesi ja muut aineet 14–18 kohta Typistykset 19 kohta Kasvatusmenetelmät 20 ja 21 kohta IV LUKU Muniviin kanoihin sovellettavat säännösten noudattamatta jättämisen luokat ja niitä vastaavat säännökset direktiivissä 1999/74/EY Säännösten noudattamatta jättämisen luokat Vastaavat säännökset direktiivissä 1999/74/EY Tarkastukset Liitteessä oleva 1 ja 6 kohta Tilaa koskevat vaatimukset 4 artiklan 1 kohdan 4 alakohta 5 artiklan 1 kohdan 1 alakohta 6 artiklan 1 kohdan a alakohta Rakennukset ja eläinsuojat 4 artikla, lukuun ottamatta 1 kohdan 4 alakohtaa 5 artikla, lukuun ottamatta 1 kohdan 1 alakohtaa 6 artikla, lukuun ottamatta 1 kohdan a alakohtaa Liitteessä oleva 4, 5 ja 7 kohta Vähimmäisvalaistus Liitteessä oleva 3 kohta Automaattiset ja mekaaniset laitteet Liitteessä oleva 2 kohta Typistys Liitteessä oleva 8 kohta

LIITE III Päätöksen 3 artiklan d alakohdassa tarkoitettu Säännösten noudattamatta jättämisen hallinnolliset luokat Säännösten noudattamatta jättämisen hallinnolliset luokat Toimivaltaisten viranomaisten toteuttamat toimenpiteet A Vaatimus hoitaa noudattamatta jättäminen tai jättämiset alle kolmen kuukauden määräajassa Ei välittömiä hallinnollisia tai rikosoikeudellisia seuraamuksia B Vaatimus hoitaa noudattamatta jättäminen tai jättämiset yli kolmen kuukauden määräajassa Ei välittömiä hallinnollisia tai rikosoikeudellisia seuraamuksia C Välittömiä hallinnollisia tai rikosoikeudellisia seuraamuksia